O şcoală generală din Capitală a fost amendată cu 1.000 de lei de Consiliul Naţional pentru Combaterea Discriminării (CNCD), pentru că a organizat un concurs pentru a forma o clasă "de elită".

În cadrul Şcolii Generale nr. 81 din Bucureşti, a fost organizat un concurs pentru ca elevii aparţinând aceleiaşi specializări (matematică) să fie împărţiţi în două clase, dintre care una "de elită", scrie realitatea.net.

Unul dintre părinţii elevilor de la matematică a făcut sesizare la CNCD, care a decis că organizarea concursului respctiv reprezintă discriminare şi să amendeze şcoala cu 1.000 de lei.

Hotărârea a fost luată de Colegiul director al CNCD cu unanimitate de voturi.

Etichete: cncd, şcoală, şcoală Bucureşti